དཔལ་ཨ་ཏི་
ཤའི་མན་ངག་བྱང་ཆུབ་ལམ་སྒྲོན་གྱི་དགོངས་པ་བཞིན་དུ། ༧ ཡབ་རྗེ་བླ་མས་
གསལ་བར་ཕྱེ་བའི་ལེགས་བཤད་ལམ་རིམ་ཆེ་འབྲིང་ཆུང་གསུམ་གྱི་སྙིང་བོའི་ས་
བཅད་ཙམ་བྱིན་རླབས་སྤུངས་ཞུས་དང་འབྲེལ་བར་འགོད་པ་ལ། མཛད་པ་བོའི་
ཆེ་བ། ཆོས་ཀྱི་ཆེ་བ། ཆེ་བ་གཉིས་དང་ལྡན་པའི་ཆོས་ལ་ཉན་བཤད་ཇི་ལྟར་བྱ་བ།
གདམས་པ་དངོས་ཀྱིས་སློབ་མ་ཇི་ལྟར་བཀྲི་བའི་རིམ་པ་དང་བཞི་ལས། དང་པོ་
གསུམ་ལམ་རིམ་ཆེ་ཆུང་སོགས་སུ་གསལ་བ་ལྟར་རོ། །
བཞི་བ་ལ། ལམ་གྱི་རྩ་བ་བཤེས་གཉེན་བསྟེན་པའི་ཚུལ་དང་། བསྟེན་ནས་
བློ་ཇི་ལྟར་སྦྱང་བའི་རིམ་པའོ། ། དང་པོ་ནི། ཡོན་ཏན་ཀུན་གྱི་གཞིར་གྱུར་སོགས་
ཤོ་ལོ་ཀ་གཅིག་གིས་བསྟན་ཞིང་། དེ་ལ་ངེས་པ་བསྐྱེད་པའི་ཕྱིར་བཤེས་གཉེན་གྱི་
མཚན་ཉིད་སོགས་སྤྲོས་ཏེ་བཤད་པ། སྐྱོང་ཚུལ་མདོར་བསྡུས་ཏེ་ཐུན་དང་ཐུན་
མཚམས་ཀྱི་བྱ་བ། ཐུན་གྱི་སྦྱོར་དངོས་མཇུག་གསུམ་སོགས་གཞན་དུ་ཤེས་པར་བྱ་
ཞིང་། སྦྱོར་བའི་ཆོས་དྲུག་གི་ཐ་མ་མཎྜལ་ཕུལ་ཏེ་དོན་ཆེན་པོ་གསུམ་གྱི་གསོལ་བ་
འདེབས་པ་རྒྱས་པར་བྱེད་ན་ལམ་མཆོག་སྒོ་འབྱེད་ཀྱི་སྒོ་ནས་དམིགས་རིམ་ཞལ་
ཤེས་ནས་འབྱུང་བ་ལྟར་བྱ་དགོས། འདིར་ཚིག་ཟིན་ཙམ་གྱི་སྟེང་ནས་ལམ་ཡོངས་
རྫོགས་ཀྱི་དམིགས་རིམ་མདོར་བསྡུས་བྲི་ན། སངས་རྒྱས་ཀྱི་འཕྲིན་ལས་སུ་གྱུར་པའི་
རྣམ་དཀར་གྱི་ཡོན་ཏན་འདི་ཕྱིའི་ལེགས་ཚོགས་ཐམས་ཅད་ཀྱི་གཞི་རྩ་ནི། དྲིན་
ཅན་གྱི་བླ་མ་ཚུལ་བཞིན་བསྟེན་པ་ཁོ་ན་ཡིན་ཞིང་། ཁྱད་པར་འོག་ནས་འབྱུང་བའི་
ལམ་གྱི་རྟོགས་པ་ཐམས་ཅད་སྐྱེ་བའི་རྟེན་འབྲེལ་གྱི་རྩ་བ་དང་མགོ་འདི་ནས་ཚུགས་
- 32 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དགོས་པར་མདོ་རྒྱུད་དགོངས་འགྲེལ་དང་བཅས་པ་ལས་ལན་གཅིག་མ་ཡིན་པར་
གསུངས་པ་ལ་ངེས་པ་རྙེད་ནས་ལུས་ངག་ཡིད་གསུམ་གྱི་འབད་པ་དུ་མས་རྙེད་པ་
དང་རིམ་གྲོ་དང་ཁྱད་པར་བཀའ་བཞིན་སྒྲུབ་པའི་སྒོ་ནས་བསྟེན་ཅིང་། དེ་ཡང་ཁ་
ཙམ་མ་ཡིན་པར་རྒྱལ་བ་ཀུན་ལས་ཀྱང་རང་དང་སྐལ་མཉམ་གྱི་རྣམ་པས་རྫོགས་
པའི་སངས་རྒྱས་ཀྱི་གོ་འཕང་ལག་མཐིལ་གྱི་རྫས་བཞིན་སྩོལ་བས་བཀའ་དྲིན་ལྷག་
པར་ཆེ་ཚུལ་དྲན་པའི་གུས་པ་ཆེན་པོས་ཀུན་ནས་བསླངས་ཏེ་བསྟེན་ནུས་པར་བྱིན་
གྱིས་བརླབ་ཏུགསོལ་སྙམ་དུ་བདུད་རྩི་འབེབས་སྦྱང་གི་དམིགས་པ་སོགས་བྱ། རྐང་
བ་དང་པོས་སངས་རྒྱས་ཀྱི་འཕྲིན་ལས་ཀྱི་བདག་རྐྱེན་རྣམ་མཁྱེན་ཐུགས་རྒྱུད་ལ་
མངའ་བའི་ཚུལ་བསམ་པའི་དདཔ་སྐྱོང་ཚུལ་དང་། ཐ་མས་བཀའ་དྲིན་དྲན་པའི་གུས་
པ་སྐྱེད་ཚུལ། འབད་པ་སོགས་ཀྱིས་སྦྱོར་བས་བསྟེན་ཚུལ་བསྟན་ཅིང་བཤེས་གཉེན་
དང་སློབ་མའི་མཚན་ཉིད་སོགས་ཀྱང་བསྟན་པར་བྱས་ཏེ་འཆད་ཚུལ་ཡོད་པ་འདྲ།
གཉིས་པ་ལ། དལ་བའི་རྟེན་ལ་སྙིང་བོ་བླང་བའི་ཕྱིར་བསྐུལ་བ་དང་། སྙིང་
བོ་ཇི་ལྟར་ལེན་པའི་ཚུལ་ལོ། ། དང་པོ་ལ། ལན་གཅིག་སོགས་རྐང་བ་དང་པོས་དལ་
འབྱོར་ངོས་བཟུང་བ་དང་། ལྷག་མས་དོན་ཆེ་རྙེད་དཀའ་སོགས་སྟོན་པ་ཡིན་ཞིང་
དེ་ཡང་རང་ཅག་ལས་ཉོན་གྱི་དབང་གིས་འཁོར་བ་སྤྱི་དང་བྱེ་བྲག་ཕལ་ཆེར་མི་ཁོམ་
པའི་གནས་སུ་འཁྱམས་པའི་ཀློང་ནས་མཆོག་གསུམ་གྱི་ཐུགས་རྗེས་སྟེས་དབང་གིས་
ལན་གཅིག་ཙམ་ཐོབ་པའི་རྟེན་བཟང༌། ཆོས་སྒྲུབ་པ་ལ་ཁོམ་པས་དལ་བ་དང་།
དེའི་ཕྱི་ནང་གི་མཐུན་རྐྱེན་ཚང་བས་འབྱོར་བ་སྟེ། དལ་འབྱོར་གྱི་ཆོས་ཚང་བའི་
ལུས་ཐོབ་པ་ལ། དེར་ངོ་ཤེས་ནས་ཆོས་བསྒྲུབ་དགོས་པས་འདི་ཞེས་ངེས་བཟུང་
གིས་གསུངས་ཤིང་། དེ་ཡང་དགེ་རྩ་སྐྱོན་མེད་ཡན་ལག་ཚང་བ་བསྒྲུབ་པ་ལ་ལྟོས་
ཤིང་རང་གི་རྒྱུད་ལ་བརྟགས་ན་བློ་བདེ་ངེས་པའི་དགེ་བ་རྣམ་དག་བསྒྲུབ་པ་ཤིན་ཏུ་
དཀོན་པ་ལ་དཔག་ནས་འབྲས་བུ་དལ་འབྱོར་གྱི་རྟེན་ཡང་རྙེད་དཀའ་བ་རྒྱུད་སྟེང་
ནས་ངོ་འཕྲོད༌པ་དང༌། གཞན་ཡང་དཔེ་དང་ངོ་བོའི་སྒོ་ནས་རྙེད་དཀའ་ཚུལ་ཞིབ་
-33-

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོད་ཀྱི་ལྡེ་མིག་སོགས།
པར་བསམ་ཞིང་། མངོན་མཐོ་དང་ངེས་ལེགས་གང་འདོད་ཀྱང་སྒྲུབ་པར་ནུས་པས་
སྟོང་གསུམ་ནོར་བུས་བཀང་བ་ལས་ཀྱང་དོན་ཆེ་བར་ཤེས་ནས། འདི་སྣང་གི་བྱ་
བས་སྟོང་ལོག་ཏུ་མི་གཏོང་བར་ཉིན་མཚན་ཀུན་ཏུ་སྒོ་གསུམ་ཆོས་ལ་བཀོལ་བའི་སྒོ་
ནས་སྙིང་བོ་ལེན་འདོད་ཀྱི་བློ་བསྐྱེད་པར་བྱའོ། ། དེ་ལྟར་ཕྱི་ནང་གི་བསྐུལ་མ་གཉིས་
སོང་ནས་ལམ་སྤྱིའི་རྣམ་བཞག་ལ་ངེས་པ་སྐྱེད་པ་སོགས་གཞན་དུ་གསལ་ཞིང་སྙིང་
བོ་ལེན་ཚུལ་དངོས་ལ་སྐྱེས་བུ་ཆུང་འབྲིང་ཆེ་གསུམ་གྱི་ལམ་ལས། དང་པོ་ཆུང་ངུ་
དང་ཐུན་མོང་བའི་ལམ་ལ། འཇིག་རྟེན་ཕྱི་མ་དོན་གཉེར་གྱི་བློ་བསྐྱེད་པ་དང༌།
འཇིག་རྟེན་ཕྱི་མར་བདེ་བའི་ཐབས་བསྟེན་པའོ། ། དང་པོ་ལ། འཇིག་རྟེན་འདིར་
རིང་དུ་མི་གནས་པར་འཆི་བ་རྗེས་སུ་དྲན་པ་དང་། འཇིག་རྟེན་ཕྱི་མར་ཇི་ལྟར་
འགྱུར་བ་འགྲོ་བ་གཉིས་ཀྱི་བདེ་སྡུག་བསམ་པའོ། ། འཇིག་རྟེན་ཕྱི་མར་བདེ་བའི་
ཐབས་བསྟེན་པ་ལ་ཡང་སྐྱབས་འགྲོ་དང་ལས་འབྲས་གཉིས་ཏེ། དེ་ལྟར་མི་རྟག་
པའི་ཆོས་སྐོར་སོགས་བཞི་བོ་ལུས་སྲོག་གཡོ་བ་སོགས་ཚིགས་བཅད་གཉིས་ཀྱིས་
དངོས་ཤུགས་ཅི་རིགས་པར་སྟོན་ལ། དེ་ཡང་ལུས་སྲོག་སྐད་ཅིག་གིས་མི་བརྟན་
ཞིང་གཡོ་བའི་རང་བཞིན་ཅན་ཡིན་པར་མ་ཟད་འབྱུང་བཞིའི་ལུས་དང་རྣམ་ཤེས་
གཉིས་དབྱེར་མེད་ལྟ་བུར་བརྟན་བརྟན་ལྟར་སྣང་བ་འདི་ཡང་ཆུ་བུར་ལྟར་རྐྱེན་
ཅུང་ཟད་ཙམ་གྱིས་སོ་སོར་འབྲལ་ཞིང་འཇིག་ལ། དེ་ཡང་འཆི་བ་ནམ་འོང་ཆ་མེད།
དེའི་ཚེ་འདི་སྣང་གི་ལུས་ལོངས་སྤྱོད་གཉེན་བཤེས་ཐམས་ཅད་བཞག་ནས་འགྲོ་
དགོས་ཤིང་། གང་དུ་ཕྱིན་ཀྱང་ལུས་དང་གྲིབ་མ་ལྟར་རྗེས་སུ་འབྲང་བ་དཀར་ནག་
གི་ལས་འབྲས་ཁོ་ན་ཡིན་ལ། རང་རེ་ཉོན་མོངས་སྟོབས་ཆེན་གྱི་དབང་དུ་སོང་ཞིང་།
དེ་རྒྱུན་རིང་ལ་ཤུགས་དྲག་པའི་དབང་གིས་མི་དགེ་བ་བསགས་པ་སྟོབས་ཆེ་བས་
ངན་སོང་དུ་སྐྱེས་ན་སྡུག་བསྔལ་བཟོད་དཀའ་བ་ལས་ཀྱི་ནུས་པ་མ་ཟད་བར་དུ་མྱོང་
དགོས་ཚུལ་བསམ་སྟེ་འཇིགས་ཤིང་སྐྲག་པ་དང་། དེ་ལས་སྐྱོབ་པའི་ནུས་པ་དཀོན་
མཆོག་གསུམ་ལ་ཡོད་པར་ཡིད་ཆེས་པའི་རྒྱུ་གཉིས་ཀྱི་སྒོ་ནས་བློ་བཀལ་ཏེ་སྐྱབས་སུ་
- 34 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
འཛིན་ཅིང་། དེ་ཡང་ཁྱེད་མཁྱེན་ཞེས་པ་ཙམ་གྱིས་མི་ཆོག་པར། སྐབས་འདིར་
ངན་འགྲོའི་འཇིགས་པ་ལས་སྐྱོབ་པའི་སྐྱབས་དངོས་ཆོས་དཀོན་མཆོག་གི་ཉམས་
ལེན་དངོས་ནི་ལས་འབྲས་ཀྱི་བླང་དོར་ཡིན་པས། ལས་ངེས་པ་དང་འཕེལ་ཆེ་བ་
སོགས་ལ་ཡིད་ཆེས་ཀྱི་ངེས་པ་བརྟན་པོ་རྙེད་ནས་དགེ་སྡིག་ཕྲ་ཞིང་ཕྲ་བ་ལའང་སྤང་
བླང་ཅུང་ཟད་ཀྱང་མ་འཆོལ་བར་སྒོ་གསུམ་བག་ཡོད་ཀྱི་བརྟུལ་ཞུགས་ལ་གནས་
པར་བྱ་སྟེ། རྩ་བ་གསུམ་རྒྱུ་མཚན་དགུ་སོགས་ཆོས་སྐོར་སོ་སོའི་ནང་གསེས་ཀྱི་ས་
བཅད་རྣམས་ཀྱང་བསྟན་ཚུལ་དཔྱད་ན་ཤེས་པར་ནུས་སོ། །
གཉིས་པ་འབྲིང་དང་ཐུན་མོང་བའི་ལམ་ལ། ཐར་པ་དོན་གཉེར་གྱི་བློ་བསྐྱེད་
པ་དང༌། ཐར་པར་བགྲོད་པའི་ལམ་གྱི་རང་བཞིན་གཏན་ལ་དབབ་པའོ། ། དང་པོ་
ནི༑ སྤྱད་པས་མི་ངོམས་སོགས་ཏེ། སྤྱིར་བདེ་བ་ལ་སྤྱོད་པ་ནི་ཚིམ་པའི་ཕྱིར་ཡིན་
ཀྱང་སྲིད་པའི་བདེ་བ་ལ་ཅི་ཙམ་སྤྱད་ཀྱང་ངོམས་པ་མེད་པར་སྲེད་པ་ཇེ་འཕེལ་དུ་
འགྲོ་ཞིང་དེའི་དབང་གིས་ལས་སྣ་ཚོགས་བསགས་ནས་སྡུག་བསྔལ་ཕྱི་ཕྱིར་འདྲེན་
པས་སྡུག་བསྔལ་ཀུན་གྱི་སྒོར་གྱུར་ལ་དེས་ན་འཁོར་བའི་ཕུན་ཚོགས་གང་ཐོབ་ཀྱང་
ཡིད་བརྟན་མི་རུང་བའི་ཉེས་དམིགས་ཏེ། སྲིད་བདེའི་ཉེས་དམིགས་ལ་འདི་གསུམ་
དུ་མ་འདུས་པ་མེད་པར་གསུངས་ཤིང་། མདོར་ན་སྡུག་བསྔལ་གྱི་སྡུག་བསྔལ།
འགྱུར་བའི་སྡུག་བསྔལ་གཉིས་ནི་ཟག་བཅས་ཀྱི་ཚོར་བ་བདེ་སྡུག་གཉིས་ལ་བྱ་ཞིང་།
དེ་གཉིས་ཀྱང་སྡུག་བསྔལ་མངོན་གྱུར་པ་འཕེལ་འགྲིབ་ལ་བཏགས་པ་ལས་དོན་ལ་
སྡུག་བསྔལ་ལས་མ་འདས་ཤིང་། སྲིད་རྩེ་ནས་དམྱལ་བའི་བར་གང་དུ་སྐྱེས་ཀྱང་
ལས་ཉོན་གྱི་དབང་དུ་གྱུར་ཅིང་། དེས་ལག་རྗེས་བཞག་པའི་འདུ་བྱེད་ཀྱི་སྡུག་
བསྔལ་ཉེར་ལེན་གྱི་ཕུང་བོ་ལས་ཐར་པར་དཀའ་བའི་ཚུལ་བསམས་ནས་འཁོར་བ་
མཐའ་དག་ལ་ཞེན་པ་ལོག་ཅིང་། དེའི་རྩ་བ་ལས་ཉོན་གྱི་ཀུན་འབྱུང་གི་འཇུག་རིམ་
ལ་བརྟགས་ནས་མ་རིག་པ་ལ་ཐུག་པར་ཤེས་པར་བྱ་ཞིང་། དེ་ཡང་ལོག་ཤེས་སུ་
མཐོང་ནས་ཐར་པ་ཐོབ་ནུས་པར་ཤེས་ཏེ་དེ་ལ་དོན་གཉེར་ཆེན་པོ་སྐྱེ་བར་གསོལ་བ་
-35-

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོདཀྱི་ལྡེ་མིག་སོགས།
འདེབས་པ་སྟེ། སྡུག་བདེན་གྱི་ཉེས་དམིགས་དང་ཀུན་འབྱུང་གི་འཇུག་རིམ་གཉིས་
ཀ་བསྟན་པར་བྱའོ། ། གཉིས་པ་ནི། རྣམ་དག་བསམ་པ་སོགས་ཏེ་ལྟུང་བ་དང་ཉོན་
མོངས་པ་འདུལ་བྱེད་བསླབ་པ་གསུམ་གྱི་ནང་ནས་བསྟན་པའི་རྩ་བ་སོ་ཐར་གྱི་ཚུལ་
ཁྲིམས་དྲན་ཤེས་བག་ཡོད་བརྟན་པོས་བསྲུང་ཞིང་། དེ་འདྲའི་དྲན་ཤེས་བསྟེན་ན་
བསླབ་པ་གཞན་གཉིས་ཀྱང་བདེ་བླག་ཏུ་འགྲུབ་པས་ངོས་སུ་མ་སྨོས་ཤིང་། ཉམས་
ལེན་དང་སྒྲུབ་པ་བྱེད་འདོད་ན་ཚུལ་ཁྲིམས་གཙོ་བོར་བྱེད་དགོས་པར་གོ་ཆེད་དུ་
སྒྲུབ་པ་སྙིང་བོར་ཞེས་པ་འདི་ལས་གཞན་མ་གསུངས་སོ། །
གསུམ་པ་ཆེན་པོའི་ལམ་ལ་བློ་སྦྱོང་བ་ལ། བྱང་ཆུབ་ཏུ་སེམས་བསྐྱེད་པ་དང་།
སེམས་བསྐྱེད་ནས་སྤྱོད་པ་ལ་སློབ་ཚུལ་ལོ། ། དང་པོ་ནི། རང་ཉིད་ཅེས་སོགས་ཏེ་
རང་ཉིད་སྲིད་མཚོར་ལྷུང་སྟེ་སྡུག་བསྔལ་གྱིས་མནར་བ་ལ་མི་བཟོད་པ་སྐྱེས་ནས་
རང་ཉམས་ལ་དཔག་སྟེ། འགྲོ་བ་གཞན་ཡང་དེ་ལྟར་མནར་ལ། དེ་དག་ཀུན་ཀྱང་
རིང་མོ་ནས་རང་གི་མར་གྱུར་ཏེ། དྲིན་ཚད་མེད་པས་བསྐྱངས་པ་ཤ་སྟག་ཡིན་པར་
མཐོང་ནས་འགྲོ་བ་ཀུན་སྡུག་བསྔལ་ལས་སྒྲོལ་ཞིང་བདེ་བ་ལ་འགོད་པའི་ཁུར་
འཁྱེར་ཞིང་། དེའི་ཆེད་དུ་རྫོགས་བྱང་འདོད་པ་དང་མཚུངས་ལྡན་དུ་གྱུར་པའི་བྱང་
ཆུབ་ཀྱི་སེམས་མཆོག་བསྐྱེད་པའོ། ། དེ་ཡང་ཐོག་མར་བཏང་སྙོམས་དང་མར་ཤེས་
སོགས་ཀྱིས་གཞི་བསྒྲུབ་པ་དང་། གཞན་དོན་དང་བྱང་ཆུབ་དོན་གཉེར་སྦྱང་བ་དེ་
ལ་ཡང་རྒྱུ་འབྲས་བདུན་དང་བདག་གཞན་མཉམ་བརྗེའི་སྒོ་ནས་སྦྱོང་བའི་དམིགས་
རིམ་སོགས་གཞན་དུ་ཤེས་ཤིང། འདིའི་ཚིག་ཟིན་གོང་འོག་ཕལ་ཆེར་ལམ་འདི་ལ་
འདྲིས་པའི་དབང་རྣོན་གྱི་དབང་དུ་མཛད་པས་བསྡུས་ཙམ་ལས་མ་གསུངས་སོ། །
གཉིས་པ་ལ། ཐེག་ཆེན་སྤྱི་དང་ཁྱད་པར་རྡོ་རྗེ་ཐེག་པ་ལ་སློབ་ཚུལ་ལོ། ། དང་
པོ་ལ་སྤྱོད་པ་སྤྱི་དང་ཁྱད་པར་ཕར་ཕྱིན་ཐ་མ་གཉིས་ལ་སློབ་ཚུལ་ལོ། ། དང་པོ་ནི།
སེམས་ཙམ་ཞེས་སོགས་ཏེ་སྒྲུབ་པ་ཉམས་ལེན་ལ་མ་ཞུགས་པར་སེམས་བསྐྱེད་ཀྱང་
བསམ་པ་བཟང་བ་ཙམ་གྱིས་བྱང་ཆུབ་མི་འགྲུབ་པར་མཐོང་ནས་སོ་ཐར་དང་ཐུན་
- 36 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
མོང་བའི་སྤོང་སྡོམ་དང་། རྩ་ལྟུང་བཅོ་བརྒྱད་སོགས་སྤོང་བའི་སྡོམ་བའི་ཚུལ་ཁྲིམས་
དང་ཕྱིན་དྲུག་གིས་བསྡུས་པའི་དགེ་བ་ཆོས་སྡུད་དང་། བསྡུ་བ་བཞི་དང་དོན་བྱ་བ་
བཅུ་གཅིག་སོགས་སེམས་ཅན་དོན་བྱེད་དེ། དེ་གསུམ་དུ་མ་འདུས་པའི་རྫོགས་བྱང་
སྒྲུབ་པའི་ཐབས་མེད་པས་ན་ཚུལ་དེར་བརྩོན་པ་དྲག་པོས་བསླབ་པའོ། ། གཉིས་
པ་ནི། ལོག་པའི་ཡུལ་ལ་སོགས་ཏེ། ཆགས་ཡུལ་སོགས་ལོག་པའི་ཡུལ་ལ་གཡེང་
ཞིང་འཕྲོ་བའི་རྒོད་པ་དང་། དམིགས་རྟེན་དྭངས་ཤིང་གསལ་བ་མེད་པའམ།
གསལ་ཆའི་ངར་ཅུང་ཟད་ཞན་པའི་བྱིང་བའི་སྐྱོན་དང༌བྲལ་བར་བྱེད་ཚུལ། བྱམས་
ཆོས་ས་སྡེ་སོགས་ལྟར་ཉེས་པ་ལྔ་སྤོང་འདུ་བྱེད་བརྒྱད་ཀྱིས་སེམས་གནས་དགུ་རིམ་
གྱིས་བསྒྲུབ་སྟེ། ལུས་སེམས་ཤིན་སྦྱངས་ཀྱི་བདེ་བ་ཁྱད་པར་ཅན་གྱིས་ཟིན་པའི་ཞི་
གནས་ཀྱི་ཏིང་ངེ་འཛིན་དང་། དེའི་ངང་ནས་ཡང་དག་པའི་དོན་ལ་རྟག་ཆད་ཀྱི་
མཐར་མ་གོལ་ཞིང་གནས་ལུགས་མཐར་ཐུག་པའི་དབུ་མ་ཆེན་པོའི་དོན་ཇི་ལྟར་
ཡིན་པ་ངེས་དོན་གྱི་གསུང་རབ་དང་། འཕགས་པ་ཡབ་སྲས་རྗེས་འབྲང་དང་
བཅས་པའི་གཞུང་ལ་ཐོས་བསམ་དང་དཔྱད་སྒོམ་བསགས་སྦྱང་དང་། བླ་མ་འཇམ་
དབྱངས་དབྱེར་མེད་ལ་གསོལ་འདེབས་ཏེ་སུམ་སྒྲིལ་ལ་འབད་ཅིང་དོན་དེ་ལ་དཔྱད་
པའི་སྟོབས་ཀྱིས་ཤིན་སྦྱངས་འདྲེན་ནུས་པ་ན་སྟོང་ཉིད་ལ་དམིགས་པའི་ལྷག་མཐོང་
ཐོབ་པའོ། །
གཉིས་པ་རྡོ་རྗེ་ཐེག་པ་ལ་སློབ་ཚུལ་ལ། དབང་དང་། དམ་ཚིག་དང་། རིམ་
གཉིས་ལ་སློབ་ཚུལ་གསུམ་ལས་དང་པོ་ནི། ཐུན་མོང་སོགས་ཏེ། ལམ་ཐུན་མོང་
བས་རྒྱུད་སྦྱངས་ཏེ་སྣོད་རུང་དུ་གྱུར་པ་ན། ཐེག་པ་ཀུན་གྱི་མཆོག་གམ་རྩེ་མོ་ཐབས་
ལྷའི་འཁོར་ལོ་དང་། ཤེས་རབ་སྟོང་ཉིད་དབྱེར་མེད་དམ། བདེ་སྟོང་དབྱེར་མེད་
ལམ་གྱི་གཙོ་བོར་བྱེད་པའི་རྡོ་རྗེ་ཐེག་པ་ལ། སྙིང་རྗེ་ཆེན་པོས་ཡིད་ཆེས་ཆེར་བསྐྱོད་
པའི་སྒོ་ནས་མྱུར་ལམ་གྱིས་བགྲོད་པར་འདོད་པའི་སྐལ་བཟང་གི་གདུལ་བྱ་དབང་
བོ་རབ་ཀྱི་འཇུག་ངོགས་དམ་པ་དེར། སློབ་དཔོན་མཚན་ཉིད་དང་ལྡན་པ་ལས་
-37-

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོད་ཀྱི་ལྡེ་མིག་སོགས།
དབང༌རྣམ༌པར༌དག༌པ༌ཐོབ༌པའི་སྒོ་ནས་འཇུག་པའོ། ། གཉིས་པ་ནི། དེ་ཚེ་དངོས་
གྲུབ་ཅེས་སོགས་ཏེ། དེའི་ཚེ་ཁས་བླངས་པའི་དམ་ཚིག་བསྲུང་ན་དངོས་གྲུབ་གཉིས་
བདེ་བླག་ཏུ་འགྲུབ་པའི་གཞི་དང་། འགལ་ན་རྡོ་རྗེའི་དམྱལ་བར་འཚེད་པའི་བར་
ཕར་ཕྱིན་ཐེག་པའི་གྲངས་མེད་གསུམ་ལས་ཀྱང་བརྒལ་བར་འགྱུར་བའི་ཁེ་ཉེན་ལ་
བསམ་སྟེ། སྲོག་དང་བསྡོས་ཏེ་སྲུང་སྡོམ་དག་པའི་ཐབས་ལ་འབད་པའོ། ། གསུམ་
པ་ནི། དེ་ནས་སོགས་ཏེ། རྒྱུད་སྡེ་རིན་པོ་ཆེ་རྣམས་གདམས་ངག་ཏུ་མ་ཤེས་པས་
རྒྱབ་ཏུ་བསྐྱུར་བ་མ་ཡིན་པར་རྒྱུད་སྡེའི་དོན་བསྡུས་པའི་སྙིང་བོ་རིམ་གཉིས་ཀྱི་
གནད་ལ་ངེས་པ་རྙེད་ནས་ཐུན་བཞིའི་རྣལ་འབྱོར་ལས་མི་གཡེལ་བར་འབད་པས་
བསྐྱེད་རིམ་གྱིས་སྐྱེ་ཤི་བར་དོ་གསུམ་ལ་ཐ་མལ་གྱི་སྣང་ཞེན་ཉམས་སྨད་
རིམ་གྱིས་དེའི་ས་བོན་རྩད་ནས་བཅད་དེ་གཞིའི་སྐུ་གསུམ་ལམ་འབྲས་ཀྱི་སྐུ་